POZIV ZA UTVRĐIVANJE MOTIVACIJE

TE OBAVIJEST UČENICIMA 8. RAZREDA

O POJEDINOSTIMA I MOGUĆNOSTIMA SUDJELOVANJA U PROJEKTU

u okviru Erasmus+ akreditacije 2025-1-HR01-KA121-SCH-000307987

# Poziv je namijenjen učenicima OŠ Zrinskih, Nuštar

Projektom se financira posjet, praćenje i sudjelovanje na nastavi u trajanju od jednog tjedna u jednoj europskoj školi.

**Koliko učenika?** Po 6 učenika

**Koji su glavni poslovi i zadaci?** Svakodnevno praćenje nastave i aktivno sudjelovanje, povremeno sudjelovanje i promatranje izvannastavnih aktivnosti u popodnevnim satima.

**Tko može pristupiti testiranju?** Učenici osmih razreda koji su se prijavili na prethodno objavljen poziv, a uzornoga su vladanja u prethodnoj godini i bez izrečene pedagoške mjere tijekom ove školske godine.

**Vrijeme mobilnosti**: tijekom školske godine 2025./2026.

**Osobe u pratnji**: 2 učitelja člana Erasmus+ projektnog tima; Klaudija Wild i Mia Mucić

**Priprema:** Obavezna jezična, kulturološka, psihološko-pedagoška i financijska priprema održavat će se skupno prije mobilnosti (sastanci jednom tjedno). Tijekom i nakon mobilnosti obavezne aktivnosti prenošenja iskustava i pisanje izvješća, prijenos znanja i iskustva učenicima u razredu i školi, sudjelovanje u praktičnim radionicama u školi, pisanje osvrta, izvješća, brošura ovisno o potrebama škole, gostovanje na Vinkovačkom radiju i televiziji. Izrada prezentacija i postera (Powerpoint, Canva)

**Troškovi**: svi su troškovi pokriveni

**POSTUPAK TESTIRANJA:**

Zainteresirani učenici trebaju:

* dostaviti suglasnost roditelja za sudjelovanjem u Erasmus+ projektu do intervjua u petak 3.10.2025. (obrazac suglasnosti dobit ćete prilikom pisanja motivacijskog pisma),
* napisati motivacijsko pismo u školi prema danim smjernicama/pitanjima u srijedu 1.10.2025. u 12:05 u učionici engleskog jezika,
* pristupiti utvrđivanju motivacije i provjeri komunikacijskih vještina pred četveročlanim povjerenstvom u petak, 3.10.2025.,
* učenici sniženog vladanja i s pedagoškim mjerama nemaju mogućnost sudjelovanja u

projektu.

# Povjerenstvo će ocjenjivati svaku prijavu prema sljedećim kriterijima:

1. Intervju - utvrđivanje motivacije i provjera komunikacijskih vještina
2. Motivacijsko pismo

Maksimalni broj bodova za svaku kategoriju jednak je broju prijavljenih učenika.

U slučaju jednakog broja ostvarenih bodova, učenici s manje mogućnosti (rastavljeni ili samohrani roditelj, slabijeg imovinskog statusa, višebrojna obitelj sa troje i više djece) imaju prednost.

Prva dva učenika na rezervnoj listi će također sudjelovati u pripremama te će u slučaju objektivne spriječenosti nekoga od odabranih učenika ili neispunjavanja obaveza zauzeti njihovo mjesto.

# SVI TROŠKOVI MOBILNOSTI U POTPUNOSTI SU FINANCIRANI PUTEM ERASMUS+ PROJEKTA TE RODITELJI NEMAJU NIKAKVIH TROŠKOVA.

**Privremeni će rezultati** pod zaporkama biti objavljeni na oglasnoj ploči i mrežnoj stranici škole 3.10.2025. **Rok za žalbu** je do 7.10.2025, a žalba se predaje osobno u uredu pedagoga/tajnika s objašnjenjem stavki na koje se žalite u pisanom obliku. Povjerenstvo će razmotriti žalbu i donijeti konačnu odluku do 10.10.2025.

# Svi će rezultati biti objavljeni na mrežnoj stranici škole pod zaporkama koje sami odaberete.

Članovi povjerenstva: Ninoslava Dolić, Klaudija Wild, Mia Mucić, Bojana Leko

U slučaju bilo kakvih pitanja obratite se nastavnicama zaduženim za mobilnost, osobno u školi ili putem Teams platforme.

Nuštar, 28.rujna 2025.